CPFซื้อบริษัทหมูในมาเลเซีย640ล้าน
บริษัทเจริญโภคภัณฑ์อาหาร ซื้อหุ้นบริษัท MJSB รวมมูลค่า 640 ล้านบาท
30 ธ.ค. 2554

บริษัทเจริญโภคภัณฑ์อาหาร ซื้อหุ้นบริษัท MJSB รวมมูลค่า 640 ล้านบาท 
บริษัทเจริญโภคภัณฑ์อาหาร (CPF)  ซื้อหุ้นบริษัททั้งหมดในบริษัท Makin Jernih Sdn.Bhd. (MJSB) จำนวน33 ล้านหุ้น รวมเป็นเงินทั้งสิ้น 640 ล้านบาท  เพื่อทำธุรกิจเลี้ยงหมู ชำแหละและขายเนื้อสกุร  ซึ่งในอนาคตมีโอกาสที่จะส่งเนื้อสุกรไปยังประเทศสิงคโปร์อีกช่องทางหนึ่ง
CPFใช้บริษัทย่อยในประเทศมาเลเซียคือ Charoen Pokphand Foods (Malasia) Sdn.Bhd. (CPFM) เข้าซื้อหุ้นดังกล่าวทั้งหมดภายในไตรมาส 1ปี2555 ทำให้บริษัทเป็นโอกาสให้บริษัทขยายธุรกิจสุกรครบวงจรในประเทศมาเลเซียได้ทันที นอกจากนี้โรงชำแหละสุกรดังกล่าวใช้เทคโนโลยีที่ทันสมัย ได้มาตรฐาน รวมทั้งเป็นของเอกชนเพียงแห่งเดียวที่ได้รับอนุญาตจากหน่วยงานราชการของมาเลเซีย 
สำหรับ MJSB ดำเนินธุรกิจด้านการลงทุนในหุ้นของบริษัทอื่น (โฮลดิงคอมปานี) จดทะเบียนจัดตั้งบริษัทในประเทศมาเลเซียเมื่อวันที่ 13 ธ.ค.2544 ปัจจุบันมีสัดส่วนการลงทุน 100% ใน 3 บริษัท ได้แก่ Chau Yang Farming Sdn.Bhd ประกอบธุรกจิหลักด้านการทำฟาร์มเลี้ยงสุกรขุน โดยมีใบอนุญาตทำฟาร์มเลี้ยงสุกร จำนวน 3,200 แม่
บริษัท Tip Top Meat. Sdn. Bhd. ประกอบธุรกิจโรงชำแหละสุกร มีกำลังการผลิต 3,500 ตัว/วัน  และ บริษัท AA Meat Shop Sdn.Bhd. ประกอบธุรกิจร้านค้าปลีกจำหน่ายเนื้อสุกรและผลิตภัณฑ์ที่เกี่ยวข้อง ซึ่ง ณ วันที่ 30 ก.ย.2554 มีร้านค้ารวม 15 ร้าน ดังนั้น การลงทุนครั้งนี้ทำให้ MJSB และบริษัทย่อยอีก 3 แห่งของ MJSB มีสถานะเป็นบริษัทย่อยทางอ้อมของ CPF